ขนมปากหม้อไส้มะพร้าวอ่อนน้ำกะทิ เมนูขนมโบราณของชาวพัทลุง ขายดีที่จังหวัดตรัง
บ้านเลขที่ 15/24 ถนนจริงจิตร ตำบลทับเที่ยง อำเภอเมือง จังหวัดตรัง ซึ่งเป็นร้านขายอาหารอีสาน นางอารีย์ หอยมณี อายุ 57 ปี ได้ขอตั้งโต๊ะตั้งเตาหน้าร้านเพื่อขายข้าวเกรียบปากหม้อ แต่ภาคใต้จะเรียกว่าขนมปากหม้อไส้มะพร้าวอ่อนราดน้ำกะทิสด เพื่อหาเงินดูแลลูกสาวที่ป่วยและเพื่อให้มีรายได้ระหว่างดูแลลูกก็เลยได้นำวิชาการทำขนมปากหม้อไส้มะพร้าวอ่อนที่ทำขายจังหวัดพัทลุงมาขายที่หน้าร้าน  ทำขายใหม่ๆ ลูกค้าก็จะงงๆ ว่าทำไมขนมปากหม้อของคุณป้าอารีย์ ขายไม่เหมือนของคนตรังที่เป็นขนมปากหม้อไส้มันแกว ที่รับประทานกับน้ำราดสีแดงที่มีส้มเจืองเป็นส่วนผสมกินคู่กับแตงกวา ถั่วงอก  แต่ขนมปากหม้อของคุณป้าอารีย์  กลับเป็นขนมปากหม้อไส้มะพร้าวอ่อน(ที่ได้จากการนำมะพร้าวอ่อนน้ำตาลถั่วเขียวผ่าซีกผัดจนสุกดี) แล้วรับประทานกับน้ำกะทิสด ผ่านมา 1 เดือน กระแสการตอบรับดีมากเพราะลูกสาวที่ป่วยได้โพสต์ขายผ่านโซเชียลกลุ่มต่างๆ ในจังหวัดตรัง จากเดิมขายได้วันละ 10 กล่องตอนนี้ขายได้วันละ 50-60 กล่อง สร้างความดีใจให้แก่คุณป้าอารีย์ เป็นอย่างมากเพราะจะได้มีเงินไว้ดูแลลูกและใช้จ่ายในการไปหาหมอคุณป้าอารีย์ กล่าวว่า เดิมตนเองทำขนมปากหม้อขายที่จังหวัดพัทลุงมาหลายปี แต่เมื่อ 3 เดือนที่แล้วก็มาดูแลลูกสาวที่ป่วยเป็นมะเร็งเต้านม ด้วยความรักและเป็นห่วงลูกสาวเลยต้องมาดูแลและคิกว่าจะทำงานอะไรที่จะได้เงินมาใช้จ่ายจึงได้ไปขอตั้งโต๊ะตั้งเตาร้านอาหารอีสานเค้าก็เลยให้ตั้ง คุณป้าอารีย์จึงได้ทำขนมปากหม้อขาย ส่วนเคล็ดลับความอร่อยก็อยู่ที่ไส้ที่หวานหอม รับประทานกับกะทิสดที่มีความเค็มนิดหน่อยก็จะเข้ากันมากส่วนแป้งจะมีอยู่ 3 สีคือ สีขาวได้จากสีของแป้ง สีเขียวจากใบเตย สีม่วงจากดอกอัญชัน  โดยคุณป้าอารีย์จะขายขนมปากหม้อไส้มะพร้าวอ่อน  1 กล้อง มี 6 ลูก ราคา 20 บาท และจะส่งให้ลูกค้าที่สั่งตั้งแต่ 3 กล่องขึ้นไปในเขตเทศบาลนครตรัง ฟรี สนใจสอบถามได้ที่ 080 -1432881 ป้าอารีย์ขนมปากหม้อไส้มะพร้าวอ่อน